Laki käräjäjyväin lakkauttamisesta
Suomen asetuskokoelma 312/1923.

L a k i

käräjäjyväin lakkauttamisesta.

Annettu Helsingissä, 29 päivänä joulukuuta 1923.

___

    Eduskunnan päätöksen mukaisesti, joka on tehty 20 päivänä heinäkuuta 1906 annetun Valtiopäiväjärjestyksen 60 §:ssä määrätyllä tavalla, säädetään täten:

1 §.

Käräjäjyvät nimisen veron maksaminen lakkautetaan tammikuun 1 päivästä 1924; mutta kuitenkin ovat aikaisemmin maksuunpantujen käräjäjyväin rästit säädetyssä järjestyksessä perittävät.

2 §.

Kihlakunnantuomarille maksetaan 1924 vuoden alusta alkaen, niin kauan kuin hän nykyisessä virassaan on, entisessä järjestyksessä vuosittain, lakkautetuista käräjäjyvistä korvaus, joka vastaa tuomiokunnassa vuonna 1923 kertyneitä käräjäjyviä, kulloinkin rahaksi laskettuina edellisen vuoden keskiverohinnan mukaan.

3 §.

Virkoihinsa tammikuun 1 päivän jälkeen 1924 nimitettävät kihlakunnantuomarit nauttivat käräjäjyväin asemasta kiinteätä palkkaa. Palkka määrätään virka- ja palvelusmiesten palkkauksesta vahvistettavien perusteiden ja tuomiokuntien luokituksen mukaan.

      Tätä kaikki asianomaiset noudattakoot.

Helsingissä, 29 päivänä joulukuuta 1923.

Tasavallan Presidentti

K. J. STÅHLBERG.

Valtiovarainministeri Risto Ryti.

</div>

Säädökset 1923
Verolait